[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000001", "text": "Swyddfa Rhun ap Iorwerth yn cynnig cefnogaeth gyda cheisiadau am docyn bws"}, {"text_idx": "#000002", "text": "Mae swyddfa Aelod Cynulliad Ynys Mo\u0302n wedi agor eu drysau i etholwyr sy\u2019n pryderu am adnewyddu eu tocynnau bws, trwy gynnig Cymorth i etholwyr sy\u2019n ei chael yn anodd adnewyddu eu tocynnau bws dros 60 oed ar-lein."}, {"text_idx": "#000003", "text": "Mae Trafnidiaeth Cymru yn gweithio gydag Awdurdodau Lleol ledled Cymru a Llywodraeth Cymru i gael gwared ar y tocynnau bws presennol erbyn diwedd 2019, ac er bod y broses o adnewyddu ar-lein yn gyflymach nag adnewyddu trwy ffurflenni papur, gall fod yn heriol mewn cymunedau lle nad oes gan yr etholwyr fynediad at y we neu ymhlith y rhai nad ydyn nhw\u2019n gyffyrddus i fynd ar-lein."}, {"text_idx": "#000004", "text": "Mae swyddfa\u2019r AC Plaid Cymru yn cynnig helpu unrhyw etholwyr sydd am adnewyddu eu tocynnau, ac maen nhw eisoes wedi cynorthwyo nifer o etholwyr i wneud hynny, yn ystod yr wythnosau diwethaf."}, {"text_idx": "#000005", "text": "\u201cGall rhywbeth a all ymddangos yn syml i lawer fod yn anodd iawn i eraill yn ein cymuned, ond mae fy swyddfa yma i helpu ac rydym eisoes wedi gallu cynorthwyo nifer fawr o etholwyr sydd wedi dod atom yn gofyn am help i adnewyddu eu cerdyn bws."}, {"text_idx": "#000006", "text": "\u201cMae\u2019n bleser pur gallu helpu fel hyn. Os oes angen unrhyw help ar unrhyw un i adnewyddu ei docyn bws yna dewch i ymweld a\u0302\u2019m ti\u0302m a minnau yn y swyddfa yn Llangefni a byddwn yn hapus i helpu gyda hynny, neu yn wir unrhyw fater arall.\u201d"}, {"text_idx": "#000009", "text": "Rhun ap Iorwerth yn ymateb i gau dwy ysgol yn Ynys Mo\u0302n oherwydd pryderon concrit"}]